CELEX: 32021R1155
Language: el
Date: 2021-07-09 00:00:00
Title: Κανονισμός (ΕΕ) 2021/1155 της Επιτροπής της 9ης Ιουλίου 2021 σχετικά με τη θέσπιση απαγόρευσης της αλιείας τόνου σε συγκεκριμένα νησιά για σκάφη μη βιομηχανικού τύπου, που φέρουν σημαία Ελλάδας

14.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 249/85
               
            
         ΚΑΝΟΝΙΣΜΟΣ (ΕΕ) 2021/1155 ΤΗΣ ΕΠΙΤΡΟΠΗΣ
         της 9ης Ιουλίου 2021
         σχετικά με τη θέσπιση απαγόρευσης της αλιείας τόνου σε συγκεκριμένα νησιά για σκάφη μη βιομηχανικού τύπου, που φέρουν σημαία Ελλάδας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 1224/2009 του Συμβουλίου, της 20ής Νοεμβρίου 2009, περί θεσπίσεως ενωσιακού συστήματος ελέγχου της τήρησης των κανόνων της κοινής αλιευτικής πολιτικής (1), και ιδίως το άρθρο 36 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2021/92 του Συμβουλίου (2) καθορίζει ποσοστώσεις για το 2021.
                  
               
                     (2)
                  
                  
                     Σύμφωνα με τις πληροφορίες που έλαβε η Επιτροπή, τα αλιεύματα του αποθέματος τόνου σε συγκεκριμένα νησιά από σκάφη μη βιομηχανικού τύπου που φέρουν σημαία Ελλάδας ή είναι νηολογημένα στην Ελλάδα έχουν εξαντλήσει την ποσόστωση που έχει κατανεμηθεί για το 2021.
                  
               
                     (3)
                  
                  
                     Ως εκ τούτου, είναι αναγκαία η απαγόρευση ορισμένων αλιευτικών δραστηριοτήτων για το εν λόγω απόθεμα,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Εξάντληση ποσόστωσης
            Η αλιευτική ποσόστωση που κατανεμήθηκε για το 2021 στην Ελλάδα για το απόθεμα τόνου σε συγκεκριμένα νησιά, που αναφέρεται στο παράρτημα, θεωρείται ότι έχει εξαντληθεί από την ημερομηνία που καθορίζεται στο εν λόγω παράρτημα.
         
         
            Άρθρο 2
            Απαγορεύσεις
            Οι αλιευτικές δραστηριότητες για το απόθεμα που αναφέρεται στο άρθρο 1 από σκάφη μη βιομηχανικού τύπου που φέρουν σημαία Ελλάδας ή είναι νηολογημένα στην Ελλάδα απαγορεύονται από την ημερομηνία που καθορίζεται στο παράρτημα. Απαγορεύονται ειδικότερα η διατήρηση επί του σκάφους, η μετατόπιση, η μεταφόρτωση ή η εκφόρτωση από το εν λόγω απόθεμα ιχθύων οι οποίοι έχουν αλιευθεί από τα σκάφη αυτά μετά την εν λόγω ημερομηνία.
         
         
            Άρθρο 3
            Έναρξη ισχύος
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 9 Ιουλίου 2021.
            
               
                  Για την Επιτροπή
               
               
                  εξ ονόματος της Προέδρου,
               
               Virginijus SINKEVICIUS
               
                  Μέλος της Επιτροπής
               
            
         
         
            (1)  ΕΕ L 343 της 22.12.2009, σ. 1.
         
            (2)  Κανονισμός (ΕΕ) 2021/92 του Συμβουλίου, της 28ης Ιανουαρίου 2021, σχετικά με τον καθορισμό, για το 2021, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων στα ενωσιακά ύδατα και για τα ενωσιακά αλιευτικά σκάφη, σε ορισμένα μη ενωσιακά ύδατα (ΕΕ L 31 της 29.1.2021, σ. 31).
      
      
         
            ΠΑΡΑΡΤΗΜΑ
            
                        Αριθ.
                     
                     
                        11/TQ92
                     
                  
                        Κράτος μέλος
                     
                     
                        Ελλάδα (σκάφη μη βιομηχανικού τύπου)
                     
                  
                        Απόθεμα
                     
                     
                        BFT/AVARCH
                     
                  
                        Είδος
                     
                     
                        Τόνος (Thunnus Thynnus)
                     
                  
                        Ζώνη
                     
                     
                        Συγκεκριμένα νησιά της Ελλάδας (νησιά του Ιονίου), της Ισπανίας (Κανάριες Νήσοι) και της Πορτογαλίας (Αζόρες και Μαδέρα)
                     
                  
                        Ημερομηνία απαγόρευσης
                     
                     
                        22.3.2021